Τύχη (μυθολογία)

Η Τύχη είναι θεότητα της αρχαίας ελληνικής μυθολογίας,  προσωποποίηση της ευμάρειας και  του πλούτου μιας πόλης. Παριστάνονταν ως γυναίκα που κρατούσε συνήθως  ένα μικρό παιδί, ένα στάχυ ή το κέρας της Αμαλθείας ως ένδειξη του πλούτου.

Θεωρείται είτε κόρη του Ερμή και της Αφροδίτης, είτε μια από τις Ωκεανίδες, κόρη του Ωκεανού και της Τηθύος, ενώ ο Πίνδαρος την αναφέρει ως κόρη του Δία.

Ιδιαίτερα στην Ελληνιστική εποχή, οι πόλεις είχαν ως προστάτιδα τη δική τους Τύχη, η οποία απεικονιζόταν συχνά σε νομίσματα, με κορώνα τα τείχη της πόλης.

Η αντίστοιχη Ρωμαϊκή θεότητα ήταν η Φορτούνα. Στην ελληνοβουδιστική τέχνη της Γκαντχάρα, η Βουδιστική θεότητα Χάριτι σχετίζεται με την Τύχη και παρουσιάζεται να κρατά το κέρας της Αμάλθειας και να φορά ελληνικές ενδυμασίες.

Δείτε επίσης
 Ο αστεροειδής 258 Τύχη, που ανακαλύφθηκε το 1886, πήρε το όνομά του από τη μυθική αυτή θεότητα.

Παραπομπές

Εξωτερικοί σύνδεσμοι

Φωτοθήκη 

Θεότητες της ελληνικής μυθολογίας
Παιδιά του Ερμή
Παιδιά του Δία
Παιδιά της Αφροδίτης
Θεότητες της τύχης
Θεότητες του χρόνου και της μοίρας